На основу члана 200. став 6. Устава Републике Србије,

Влада, уз супотпис председника Републике, доноси

У Р Е Д Б У

о измени и допуни Уредбе о мерама за време ванредног стања

Члан 1.

У Уредби о мерама за време ванредног стања („Службени гласник РС”, бр. 31/20, 36/20, 38/20 и 39/20), у члану 4в, после става 3. додаје се нови став 4, који гласи:

„У случају да инспектор из става 3. овог члана не поднесе захтев за покретање прекршајног поступка, а да министарство надлежно за послове саобраћаја сазна да је извршен прекршај из става 1, овог члана, захтев за покретање прекршајног поступка поднеће то министарство.”

У досадашњем ставу 4, који постаје став 5. речи: „став 1.” бришу се.

Члан 2.

Поступци започети до дана ступања на снагу ове уредбе, окончаће се по одредбама ове уредбе.

Члан 3.

Ова уредба ступа на снагу даном објављивања у „Службеном гласнику Републике Србије”.

05 Број: 110-2869/2020

У Београду, 26. марта 2020. године

В Л А Д А

|  |  |
| --- | --- |
| ПРЕДСЕДНИК РЕПУБЛИКЕ  Александар Вучић | ПРЕДСЕДНИК ВЛАДЕ  Ана Брнабић |
|  |  |